section_heading: Upotreba
paragraph_text: Služi kao jako oksidacijsko sredstvo pa se primjenjuje kao dezinficijens u kemiji, za obezbojivanje i bijeljenje (svile, pamuka, lana, slame, kože, kudjelje, ulja, voskova i masti,), pročišćavanje voda i onečišćena zraka, za uklanjanje različitih primjesa iz organskih otapala, pri proizvodnji stakla, kao tvar za dekontaminaciju prilikom izlaganja radioaktivnim tvarima (medicina - radiologija), važan je analitički reagens u laboratorijima pri kemijskoj analizi, u sanaciji kožnih bolesti (npr. dezinfekcija rana i dezinfekcija kod vodenih kozica), izbjeljivanju zubi, itd.